Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju

amatpersonu un darbinieku atlīdzības uzskaites sistēmu”

 projekta sākotnējās ietekmes novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums |  Noteikumu projekts ir izstrādāts, lai saskaņotu Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”(turpmāk tekstā – noteikumi Nr.541) iekļautos klasifikatorus ar saistošajos normatīvajos aktos veiktajām izmaiņām (Grozījumi Valsts un pašvaldību institūciju amatpersonu un darbinieku atlīdzības likumā, kas pieņemti 14.10.2010., 16.12.2010., 16.06.2011. un 15.12.2011.; Grozījumi likumā „ Par tiesu varu”, kas pieņemti 16.12.2010.; Grozījumi Satversmes tiesas likumā, kas pieņemti 16.12.2010.; Grozījumi Prokuratūras likumā, kas pieņemti 16.12.2010., Ministru kabineta 16.08.2011. noteikumi Nr.646 „ Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””; Ministru kabineta 18.05.2010. noteikumi Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” un Ministru kabineta2011.gada 11.oktobra noteikumi Nr.782 „ Grozījumi Ministru kabineta 2005.gada 27.decembra noteikumos Nr.1031 „Noteikumi par budžeta izdevumu klasifikāciju atbilstoši ekonomiskajām kategorijām””). Līdz ar grozījumiem, kas veikti saistošajos normatīvajos aktos, nepieciešams veikt atbilstošus grozījumus arī noteikumos Nr.541. Vienlaikus, lai samazinātu administratīvo slogu un uzlabotu datu kvalitāti, veicot grozījumus noteikumos Nr.541, tiks samazināts iesniedzamās informācijas apjoms un precizēts apkopojamo datu apraksts.  |
|  2. |  Pašreizējā situācija un problēmas |  Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu” ir iekļauti klasifikatori un informācijas apkopošanas veidlapas, kas satur informāciju no citiem saistošajiem normatīvajiem aktiem, kuros kopš 2010.gada 21.jūnija veikti grozījumi (Grozījumi Valsts un pašvaldību institūciju amatpersonu un darbinieku atlīdzības likumā, kas pieņemti 14.10.2010., 16.12.2010., 16.06.2011. un 15.12.2011.; Grozījumi likumā „ Par tiesu varu”, kas pieņemti 16.12.2010.; Grozījumi Satversmes tiesas likumā, kas pieņemti 16.12.2010.; Grozījumi Prokuratūras likumā, kas pieņemti 16.12.2010., Ministru kabineta 16.08.2011. noteikumi Nr.646 „ Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””; Ministru kabineta 15.03.2011. noteikumi Nr.190 „Noteikumi par karavīra mēnešalgas un speciālo piemaksu noteikšanas kārtību un to apmēru”, Ministru kabineta 18.05.2010. noteikumi Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”, Ministru kabineta 11.10.2011. noteikumi Nr.782 „ Grozījumi Ministru kabineta 2005.gada 27.decembra noteikumos Nr.1031 „Noteikumi par budžeta izdevumu klasifikāciju atbilstoši ekonomiskajām kategorijām””, Ministru kabineta 17.08.2012. noteikumi Nr.564 „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””). Ja netiek nodrošināta iespēja institūcijām izdevumus atlīdzībai uzskaitīt atbilstoši to izmaksas pamatojumam (būtībai), informācija, kas tiek apkopota atlīdzības uzskaites sistēmā nebūs precīza un pilnīga, un veicot informācijas analīzi tiks izdarīti neprecīzi secinājumi. Lai to novērsu, nepieciešams saskaņot noteikumos Nr.541 iekļautos klasifikatorus ar saistošajos normatīvajos aktos veiktajām izmaiņām, un nepieciešams veikt atbilstošus grozījumus arī noteikumos Nr.541. Šobrīd dati par izdevumiem atlīdzībai tiek uzskaitīti dažādā detalizācijas pakāpē, piemēram, pašvaldībām, atlīdzības uzskaites detalizācija ir nepietiekama, lai veiktu atlīdzības analīzi salīdzinājumā ar valsts tiešās pārvaldes iestādēm.  Plānojot atlīdzības budžetu turpmākajiem gadiem iestāžu griezumā, nepieciešama informācija par amatu vietām un tajās nodarbināto amatpersonu (darbinieku) atlīdzību, kuras tiek finansētas no Eiropas Savienības politiku instrumentu un pārējās ārvalstu finanšu palīdzības projektu un pasākumu līdzekļiem.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība |  Noteikumu projekts aktualizē noteikumos Nr.541 iekļautos klasifikatorus.  Noteikumu Nr.541 5.pielikumā iekļauto piemaksu, prēmiju, pabalstu un cita veida atlīdzības identifikācijas koda pirmās četras zīmes ir saskaņotas ar Ministru kabineta 2005.gada 27.decembra noteikumos Nr.1031 „Noteikumi par budžeta izdevumu klasifikāciju atbilstoši ekonomiskajām kategorijām” (turpmāk – MK noteikumi Nr.1031) noteikto izdevumu klasifikāciju atbilstoši ekonomiskajām kategorijām noteiktajai (EKK) 1000 kodu grupai. Tā kā MK noteikumos Nr.1031 ir veikti grozījumi (Ministru kabineta 2011.gada 11.oktobra noteikumi Nr.782), noteikumu projekts paredz arī MK noteikumu Nr.541 5.pielikumā veikt attiecīgas izmaiņas - tiek svītrota „Piemaksa par amata pienākumu pildīšanu paaugstinātas darba intensitātes apstākļos”, jo šāda piemaksa svītrota no EKK un tiek svītroti - „Pabalsts karavīram ievainojuma, sakropļojuma vai citāda veselības bojājuma gadījumā”; „Amatpersonas (darbinieka) apbedīšanas izdevumu segšana”; „Karavīra apbedīšanas un karavīra kapa pieminekļa uzstādīšanas izdevumu segšana”; „Pabalsts smagā nelaimes gadījumā”; „Pabalsts karavīra nāves gadījumā”, jo saskaņā ar EKK klasifikāciju minētie izdevumi uzskaitāmi 6000 kodu grupā. Saskaņā ar grozījumiem Valsts un pašvaldību institūciju amatpersonu un darbinieku atlīdzības likumā, kuri pieņemti: 14.10.2010. – MK noteikumu Nr.541 5.pielikums papildināts ar papildu samaksas veidu „Naudas balva”;16.12.2010.- MK noteikumu Nr.541 5.pielikums papildināts ar papildu samaksas veidu „Piemaksa par dežūras dienām Augstākās tiesas priekšsēdētājam vai viņa īpaši pilnvarotiem Augstākās tiesas tiesnešiem par sevišķā veidā veicamo operatīvās darbības pasākumu un kredītiestāžu rīcībā esošo neizpaužamo ziņu pieprasījumu akceptēšanu”; „Piemaksa par dežūras dienām prokuroram”; „Transporta un dzīvojamās telpas īres izdevumu kompensācija Saeimas deputātam”; 16.06.2011. – MK noteikumu Nr.541 5.pielikumā svītrots papildu samaksas veids „Prēmija par darba kvalitāti un darba ieguldījumu”, „Piemaksa rajona (pilsētas), apgabaltiesas tiesu nama priekšsēdētājam” un MK noteikumu Nr.541 5.pielikums papildināts ar papildu samaksas veidu „Piemaksa tiesnesim par darbu nedēļas atpūtas laikā vai svētku dienā saskaņā ar izmeklēšanas tiesneša darba grafiku”, „Piemaksa par personisko darba ieguldījumu un darba kvalitāti”; „Prēmija amatpersonai (darbiniekam) par ieguldījumu ēnu ekonomikas apkarošanā un godīgas konkurences veicināšanā”, „Pabalsts amatpersonai (darbiniekam), kura apgādībā ir bērns invalīds līdz 18 gadu vecumam”.Saskaņā ar Grozījumiem likumā „Par tiesu varu”, kas pieņemti 16.12.2010., Grozījumiem Satversmes tiesas likumā, kas pieņemti 16.12.2010. un grozījumiem Prokuratūras likumā, kas pieņemti 16.12.2010. – MK noteikumu Nr.541 5.pielikums papildināts ar papildu samaksas veidu „Tiesnesim un prokuroram izmaksājamā vienreizējā kompensācija”. Saskaņā ar MK 15.03.2011. noteikumiem Nr.190 „Noteikumi par karavīra mēnešalgas un speciālo piemaksu noteikšanas kārtību un to apmēru” – MK noteikumu Nr.541 5.pielikums papildināts ar papildu samaksas veidu „Piemaksa par dalību starptautiskajā misijā vai operācijā” un piemaksa „Speciālās piemaksas Iekšlietu ministrijas sistēmas iestāžu un Ieslodzījuma  vietu pārvaldes amatpersonām ar speciālajām dienesta pakāpēm un karavīriem” attiecināta arī uz karavīriem. Saskaņā ar MK 17.08.2012. noteikumiem Nr.564 „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” MK noteikumu Nr.541 5.pielikums papildināts ar papildu samaksas veidu „Piemaksa pedagogiem par pedagoģisko darbu, kas Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši attiecīgo kvalitātes pakāpi”  Noteikumu projektā tiek precizēti punkti, kas nosaka, ka pārskata (15.pielikums) dati tiek iesniegti Finanšu ministrijai informācijas sistēmā „Ministriju, centrālo valsts iestāžu un pašvaldību budžeta pārskatu informācijas sistēma”. Noteikumu projektā tiek precizēts apkopojamās informācijas saturs, proti, ar piemēriem skaidroti gadījumi, kad nepieciešama atzīme, par to, kad persona ir prombūtnē, precizēts MK noteikumu Nr.541 15.pielikumā norādāmais „Faktiski nostrādāto un nenostrādāto, bet apmaksāto stundu skaits pārskata mēnesī” un „Ārštata amatpersonu (darbinieku) skaits, kuras saņem atalgojumu, pārskata mēnesī”. Lai sasniegtu MK noteikumu Nr.541 2.punktā minēto mērķi: lai analizētu finansējuma izlietojumu atlīdzībai, lai aprēķinātu vidējo atalgojumu institūcijā pārskata periodā, nepieciešama informācija par aprēķināto atalgojumu, neskaitot uzkrātās saistības darbinieku ikgadējiem atvaļinājumiem. Noteikumu projekts paredz, ka ar 2013.gada 1.janvāri būtiski tiek samazināts iesniedzamās informācijas apjoms:1) MK noteikumu Nr.541 4.punktā minēto informāciju (izņemot 4.1.4.apakšpunktā minēto informāciju) par valsts dibinātas izglītības iestādes, kura ir valsts tiešās pārvaldes iestāde, pedagogiem Finanšu ministrija iegūs no Izglītības un zinātnes ministrijas pārziņā esošās Valsts izglītības informācijas sistēmas, slēdzot starpresoru vienošanos ar Izglītības un zinātnes ministriju;2) MK noteikumu Nr.541 15.pielikumā tiek svītrota atlīdzībai izlietotā finansējuma uzskaite atbilstoši naudas plūsmas principam. Tādējādi turpmāk informācija par izdevumiem atlīdzībai tiks iesniegta tikai atbilstoši uzkrāšanas principam (aprēķinātā atlīdzība), kas valsts dibinātām augstskolām, zinātniskajiem institūtiem, pašvaldībām, kapitālsabiedrībām un ostām iesniedzamo datu apjomu samazinās uz pusi;3) noteikumu projektā ir paredzēts, ka informāciju par pašvaldības dibinātas izglītības iestādes pedagogu atlīdzību Finanšu ministrija iegūs no Izglītības un zinātnes ministrijas pārziņā esošās Valsts izglītības informācijas sistēmas (slēdzot starpresoru vienošanos ar Izglītības un zinātnes ministriju), līdz ar to pašvaldības MK noteikumu Nr.541 15.pielikumā sniegs informāciju tikai par vienu nodarbināto grupu „Pārējie darbinieki, izņemot iepriekš klasificētos”, izņemot pedagogus, kas pašvaldību iesniedzamās informācijas apjoms samazinās vēl par 40%. Noteikumu projekts paredz, ka pašvaldības, kapitālsabiedrības un ostas informāciju par izdevumiem atlīdzībai (noteikumu Nr.541 15.pielikums) sniegs reizi ceturksnī un uzrādīs vienā detalizācijas pakāpē, t.i., saskaņā ar normatīvajos aktos par izdevumu klasifikāciju atbilstoši ekonomiskajām kategorijām (EKK) noteikto 1000 kodu grupu detalizācijā līdz trešajai zīmei. Šobrīd pašvaldības detalizācijā līdz trešajai zīmei sniedz tikai informāciju EKK 1200 kodu grupā: 1210 - Darba devēja valsts sociālās apdrošināšanas obligātās iemaksas; 1220 – Darba devēja sociāla rakstura pabalsti, kompensācijas un citi maksājumi un 1230 – Darbības ar valsts fondēto pensiju shēmas līdzekļiem. Noteikumu projekts paredz detalizācijā līdz trīs zīmēm papildus sniegt arī EKK 1100 kodu grupā „Atalgojums” uzskaitāmo informāciju: 1110 – Mēnešalga; 1140 – Piemaksas, prēmijas un naudas balvas; 1150 – Atalgojums fiziskajām personām uz tiesiskās attiecības regulējošu dokumentu pamata un 1170 – darba devēja piešķirtie labumi un maksājumi. Palielināt apkopojamās informācijas detalizācijas pakāpi pašvaldībām nepieciešams, jo šobrīd nav iespējams precīzi aprēķināt vidējo atalgojumu pašvaldībās faktiski nodarbinātajiem (atbilstoši amatu sarakstam), jo EKK kodā 1100 nav iespējams nodalīt izdevumus atalgojumam fiziskajām personām, kuras pašvaldībā nodarbinātas uz tiesiskās attiecības regulējošu dokumentu pamata (ārštata darbinieki) – EKK 1150. Atbilstoši Finanšu ministrijas rīcībā esošajai informācijai jau šobrīd praksē 95% no pašvaldībām aizpilda informāciju detalizācijā līdz trešajai zīmei.Noteikumu projekts paredz, ka institūcijas, sniedzot informāciju par amatpersonu (darbinieku) atlīdzību, norādīs atlīdzībai izlietotā finansējuma avotu (budžeta programmas vai apakšprogrammas kodu).Noteikumu projektā tiek precizēta kārtība, kādā institūcijas, valsts dibinātas augstskolas, zinātniskie institūti, pašvaldības, kapitālsabiedrības un ostas saskaņā ar 15.pielikumu sniedz informāciju par izdevumiem atlīdzībai un labo neprecīzi vai kļūdaini sniegto informāciju. Noteikumu projekta punkti, kas regulē atlīdzības izdevumu uzskaiti saskaņā ar 15.pielikumu, kā arī punkti, kas saistīti ar datu lauku izmaiņām stājas spēkā 2013.gada 1.janvārī. |
|  5. |  Projekta izstrādē iesaistītās institūcijas |  Nav |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav  |

*Anotācijas III, IV, V, VI, VII sadaļa – projekts šo jomu neskar.*

Finanšu ministrs A.Vilks

02.11.2012. 13:30

1650

G.Goldmane,

Finanšu ministrijas

Sabiedriskajā sektorā nodarbināto

atlīdzības politikas nodaļas konsultante

67083979, Ginta.Goldmane@fm.gov.lv